techiaith/cofnodycynulliad_en-cy huggingface dataset:
English: Therefore, having said those few words, we'll move on to item 2, which is on the Autism (Wales) Bill. This is the first evidence session on this important Bill and I am very pleased to welcome Paul Davies, Assembly Member, who is the Member in charge of this Bill. Good morning, Paul, and welcome to the committee.
Welsh: Felly, gyda chymaint â hynny o ragymadrodd, fe wnawn ni symud ymlaen i eitem 2, ac ymdrin â Bil Awtistiaeth (Cymru). Hon ydy'r sesiwn dystiolaeth gyntaf ar y Bil pwysig yma ac rydw i'n falch iawn i gyfarch ac i groesawu Paul Davies, Aelod o'r Cynulliad, yr Aelod sy'n gyfrifol am y Bil yma. Bore da, Paul. Croeso i'r pwyllgor.
English: Also, Stephen Boyce from the Research Service - an old friend of this committee, not that that will count for anything this morning, of course. [ Laughter.] And also, Enrico Carpanini from the legal services. Good morning, all three of you. In accordance with our custom on this committee, we have read all kinds of submissions in the background, including the Bill itself, of course, so we will move straight into questions, if that's all right with you.
Welsh: Hefyd, Stephen Boyce, o'r Gwasanaeth Ymchwil - hen ffrind i'r pwyllgor yma, yn naturiol, nid bod hynny'n cyfrif am ddim y bore yma, yn naturiol, o reidrwydd. [ Chwerthin.] A hefyd, Enrico Carpanini o'r gwasanaeth cyfreithiol. Bore da i'r tri ohonoch chi. Yn unol â'n traddodiad yn y pwyllgor yma, yn naturiol rydym ni wedi bod yn darllen pob math o bethau yn y cefndir, gan gynnwys y Bil ei hunan, ac felly, gyda'ch caniatâd, awn ni'n syth i mewn i gwestiynau.
English: Good morning and congratulations on getting to this point in introducing this proposed legislation. If I could start with a general question, there's been some discussion for some time as to whether primary legislation or some other means is the most appropriate way of meeting the needs of people with autism spectrum disorder. Why have you been convinced that primary legislation is the solution?
Welsh: Bore da a llongyfarchiadau ar gyrraedd at y pwynt yma yn cyflwyno'r ddeddfwriaeth arfaethedig yma. Os gwnaf i ddechrau'n eithaf cyffredinol, mae yna drafod, wrth gwrs, wedi bod ers tro, p'un ai ddeddfwriaeth sylfaenol neu ryw fodd arall ydy'r ffordd orau i ateb y problemau sy'n wynebu pobl sydd ag anhwylder sbectrwm awtistiaeth. Pam eich bod chi wedi cael eich argyhoeddi mai deddfwriaeth sylfaenol ydy'r ateb?
English: I think that legislation is the solution. We have seen strategies, of course, for 10 years now, and 10 years ago, for example, we were discussing many issues such as diagnosis, such as data, training, as well as employability, and unfortunately, we remain in the same position of still discussing those issues. So, that's why I now believe that we have reached the point where we need to put services on a statutory level. That is what my Bill is seeking to achieve - to ensure that future services are put on a statutory level. Having said that, it's also going to ensure that a strategy will be brought forward for the needs of children and adults with autism; it will ensure that there will be a clear and consistent pathway to receiving a diagnosis of autism; it will ensure that the appropriate data will be collected in order to ensure that local health boards and local authorities are able to plan in the future; it will ensure that staff who work with people who have autism will receive the appropriate training; and it will ensure that there will be a continuous awareness campaign in relation to autism. So, I believe that it's important, now, for us to look to bring forward this legislation. There's also a report from last year, for example, by the London School of Economics, which was published under the title, 'The Autism Dividend', and if I may quote from what they've stated in that report - they have said this, and it's in English:
Welsh: Rydw i'n credu taw deddfwriaeth yw'r ateb. Rŷm ni, wrth gwrs, wedi gweld strategaethau ers 10 mlynedd bellach, a 10 mlynedd yn ôl, er enghraifft, roeddem ni'n trafod nifer o faterion fel diagnosis, fel data, fel hyfforddiant, fel cyflogaeth, ac yn anffodus, rŷm ni o hyd yn trafod y materion yna. Felly, dyna pam, nawr, rydw i yn credu ei bod hi wedi dod yn amser i roi gwasanaethau ar lefel statudol. Dyna beth mae fy Mil i yn ceisio ei gyflawni - sicrhau bod gwasanaethau yn y dyfodol yn cael eu rhoi ar lefel statudol. Ond mae e hefyd yn mynd i sicrhau bod strategaeth yn mynd i gael ei chyflwyno ar gyfer anghenion pobl a phlant sydd ag awtistiaeth; mae e'n mynd i sicrhau bod llwybr clir a chyson i gael diagnosis o awtistiaeth; mae e'n mynd i sicrhau bod y data priodol yn cael ei gasglu er mwyn sicrhau bod byrddau iechyd lleol ac awdurdodau lleol yn gallu cynllunio yn y dyfodol; mae e'n mynd i sicrhau bod staff sy'n gweithio gyda phobl sydd ag awtistiaeth yn derbyn yr hyfforddiant priodol; ac mae e'n mynd i sicrhau bod yna ymgyrch parhaol i godi ymwybyddiaeth o awtistiaeth. Felly, rydw i yn credu ei bod hi'n bwysig nawr ein bod ni yn edrych i gyflwyno deddfwriaeth. Hefyd, mae yna adroddiad y llynedd, er enghraifft, gan y London School of Economics. Maen nhw wedi cyhoeddi adroddiad o'r enw 'The Autism Dividend', ac os caf i ddyfynnu beth maen nhw wedi'i ddweud yn eu hadroddiad nhw - maen nhw wedi dweud hyn, ac fe'i dywedaf yn Saesneg:
English: Therefore, that report is quite clear that it is important that we do see legislation being brought forward, and, of course, I am sure that you will also have had constituents coming to you calling for legislation. As you know, I have undertaken two consultations during this process and it's clear that the majority of people who have fed into those consultations do wish to see legislation. I think that it is now time that we see legislation to ensure that services are put on that statutory level and that we also see consistency throughout Wales.
Welsh: Felly, mae'r adroddiad yna'n eithaf clir ei bod hi yn bwysig ein bod ni yn gweld deddfwriaeth, ac, wrth gwrs, rydw i'n siŵr eich bod chi hefyd yn cael etholwyr yn dod atoch chi yn galw am ddeddfwriaeth. Fel rŷch chi'n gwybod, rydw i wedi rhedeg dau ymgynghoriad yn ystod y broses hon ac mae hi'n amlwg bod mwyafrif y bobl sydd wedi bwydo i mewn i'r ymgynghoriadau yna eisiau gweld deddfwriaeth. Rydw i'n credu ei bod hi yn bryd nawr ein bod ni yn gweld deddfwriaeth i sicrhau bod gwasanaethau yn cael eu rhoi ar lefel statudol a'n bod ni'n gweld cysondeb hefyd ar draws Cymru.
English: You're entirely right that that view has been expressed, and we've heard it as Members from those who have family members who do have ASD. But many of the people working in this area believe that you don't need to go down the statutory route. Now, given that the central aim of your Bill is to have a strategy in place and putting that strategy on a legal basis, you have been critical yourself of strategies in the past. So, why should this be so very different if you're just creating another strategy, essentially?
Welsh: Ac rydych chi'n hollol iawn bod y farn honno wedi dod yn ôl ac rydym ni wedi ei chlywed hi fel Aelodau gan y rheini sydd ag aelodau o'u teuluoedd ag awtistiaeth ac ati. Ond mae llawer sy'n gweithio yn y maes yn credu, o bosib, nad oes angen mynd i lawr llwybr deddfwriaeth. O ystyried mai nod canolog, am wn i, eich Bil chi ydy cael strategaeth a'r angen am strategaeth ar seiliau cyfreithiol, rydych chi wedi bod yn feirniadol eich hun o strategaethau. Pam ddylai hwn fod mor wahanol os mai creu strategaeth arall ydy'r nod, mewn difri?
English: Well, it's because it's obvious that those strategies haven't worked, because we still haven't seen substantial improvements, as we should have done, over the past 10 years. Now, I do accept, of course, that we have seen some improvements. We've seen the Government recently introducing some measures over the past couple of years that have made a difference. However, I don't believe that those improvements have gone far enough and that is why it is now time that we see legislation in order to ensure that services are put on that statutory footing in future. Of course, if we do pass this legislation, it will ensure that Governments in the future will have to ensure that services are available for people throughout Wales and so then we will see the end of this inconsistency.
Welsh: Wel, achos mae'n amlwg nad yw'r strategaethau ddim wedi gweithio oherwydd nad ydym ni wedi gweld gwelliannau sylweddol, fel y dylem ni fod wedi eu gweld, dros y 10 mlynedd diwethaf. Rydw i yn derbyn, wrth gwrs, ein bod ni wedi gweld rhai gwelliannau. Rydym ni wedi gweld y Llywodraeth yn ddiweddar yn cyflwyno rhai mesurau dros y flwyddyn i ddwy flynedd diwethaf sydd wedi gwneud gwahaniaeth, ond nid wyf i'n credu bod y gwelliannau wedi mynd yn ddigon pell a dyna pam mae yn awr yn bryd gweld y ddeddfwriaeth i sicrhau bod gwasanaethau yn cael eu rhoi ar lefel statudol yn y dyfodol. Wrth gwrs, os pasiwn ni'r ddeddfwriaeth hon, bydd yn sicrhau bod rhaid i Lywodraethau yn y dyfodol sicrhau bod gwasanaethau ar gael i bobl ar draws Cymru a'n bod ni'n gweld diwedd yr anghysondeb yma.
English: But the children's commissioner, for example, is concerned - . Through this legislation you hope to provide services that are consistent and continued, and that's your aim. But the commissioner argues that the Bill's requirements couldn't lead to anything more than the current provision being available - namely that it doesn't secure accessibility for all to services.
Welsh: Ond mae'r comisiynydd plant, er enghraifft, yn poeni - . Rydych chi, drwy'r ddeddfwriaeth yma, gobeithio, yn mynd i ddarparu gwasanaethau sy'n gyson a pharhaus. Dyna ydy eich nod chi. Ond, mae'r comisiynydd yn dadlau na all y gofynion yn y Bil arwain at ddim mwy na fod y ddarpariaeth bresennol ar gael - hynny ydy, nad ydy o yn sicrhau hygyrchedd i bawb at wasanaethau.
English: But what this Bill will do, of course, is ensure that local authorities and health boards will have to provide services for autistic people, because the strategies that we currently have in place are not doing that, and I don't believe that the code that the Government is seeking to introduce over the coming months will do that either, from what I've seen and from the discussions that I've had with the Cabinet Secretary.
Welsh: Ond beth fydd y Bil hwn yn ei wneud, wrth gwrs, yw sicrhau bod rhaid i awdurdodau lleol a bod rhaid i fyrddau iechyd lleol ddarparu gwasanaethau i bobl sydd ag awtistiaeth, oherwydd nad yw'r strategaethau sydd gyda ni ar hyn o bryd yn gwneud hynny. Nid wyf i'n credu y bydd y cod mae'r Llywodraeth yn edrych i'w gyflwyno dros y misoedd nesaf yn gwneud hynny chwaith, o beth rydw i wedi ei weld a'r trafodaethau rydw i wedi eu cael â'r Ysgrifennydd Cabinet.
English: But you don't note what service should be provided. That isn't included in the Bill. If you don't do that, then how can you ensure that services are provided consistently? How can you measure that?
Welsh: Ond nid ydych chi'n nodi beth ydy'r gwasanaeth a ddylai gael ei ddarparu. Nid ydych chi'n nodi hynny, mewn ffordd, yn y Bil. Os nad ydych chi'n nodi beth ddylai gael ei ddarparu, sut ydych chi yn gallu sicrhau bod gwasanaethau'n cael eu darparu'n gyson? Sut mae mesur?
English: Of course, by passing legislation, local authorities and health boards will have to provide the services, and if we do pass legislation then people will be clear and will understand that these authorities will have to provide the services in the first place. If they don't then do that, they will be able to take it to the courts and challenge it.
Welsh: Wrth gwrs, wrth basio deddfwriaeth bydd rhaid i awdurdodau lleol a byrddau iechyd ddarparu'r gwasanaethau yma, a hefyd, os ŷm ni yn pasio deddfwriaeth, mae pobl yn glir wedyn ac yn deall bod rhaid i'r awdurdodau hyn ddarparu'r gwasanaethau yma yn y lle cyntaf. Os nad ydyn nhw, wrth gwrs, byddan nhw'n gallu mynd i lys barn i herio hynny.
English: And weaknesses will be identified in the renewal process on a three-year basis. Thank you very much.
Welsh: A bydd gwendidau yn cael eu hadnabod yn y broses o adnewyddu bob tair blynedd. Ocê, diolch yn fawr iawn.
English: Just following that, may I ask from the chair? One of the problems that I have as a GP - and that is why I support an autism Bill - is that we make the diagnosis of autism in the health service, but often the treatment comes under the aegis of local authorities, such as through social services or education. The GP currently doesn't have the power to say that people have to have the service from local authorities. I can refer them to the hospital to see a consultant or a psychologist and so forth in the health service, but I cannot insist that a service is provided by the local authority. Do you foresee that that could change under this legislation?
Welsh: Ar gefn hynny, a allaf i jest ofyn o'r gadair? Un o'r problemau fel meddyg teulu, nawr - a dyna pam rwyf i'n cefnogi Bil awtistiaeth - ydy, wrth gwrs, rydym ni'n gwneud y diagnosis o awtistiaeth yn y gwasanaeth iechyd ond mae'r driniaeth yn aml o dan adain llywodraeth leol, megis ym myd addysg neu wasanaethau cymdeithasol. Ar hyn o bryd, nid oes yna ddim grym gan y meddyg teulu i arallgyfeirio pobl a mynnu gwasanaeth o dan yr adain llywodraeth leol. Rwyf i'n gallu arallgyfeirio pobl i'r ysbyty neu i weld arbenigwr neu i weld seicolegydd ac ati yn y gwasanaeth iechyd, ond ni allaf i ddim mynnu bod yna wasanaeth yn digwydd o dan adain llywodraeth leol. A wyt ti'n rhagweld y byddai hynny'n gallu newid o dan dy ddeddfwriaeth di?
English: I would like to think that that would change because the Bill would ensure that local authorities and health boards would have to provide these services.
Welsh: Liciwn i feddwl y byddai hynny yn newid oherwydd y byddai'r Bil yn sicrhau bod awdurdodau lleol a byrddau iechyd yn gorfod darparu'r gwasanaethau yma.
English: Great. Following that, Paul, if I may just ask a question from the Chair. Taking that this Bill will be enacted - we accept that in the first place - you would expect to see that as the law says that a diagnosis must be made within so many weeks, that that would then be a boost in terms of increasing the number of key staff throughout to achieve that vision, and also to provide a better service, better training and so forth. You see what you are proposing being a boost to the development of staff capacity throughout, not just in terms of dealing with problems in relation to autism, because of course the same staff could deal with other problems in the field of neurology. Would you agree with that sort of statement?
Welsh: Grêt. Ar gefn hynny, Paul, a allaf i ofyn o'r Gadair? O gymryd y bydd y Bil yma'n dod yn gyfraith nawr - rydym ni'n derbyn hynny yn y lle cyntaf - fe fyddech chi'n disgwyl gweld felly, gan fod yna gyfraith gwlad yn dweud bod angen cael diagnosis o fewn hyn a hyn o wythnosau, fod hynny'n mynd i fod yn hwb i gynyddu nifer y staff angenrheidiol dros y lle i gyd i wireddu'r weledigaeth yna, a hefyd i ddarparu gwell gwasanaeth, gwell hyfforddiant a phob peth. Rŷch chi'n gallu gweld eich Mesur chi fel hwb i ddatblygiad capasiti y staff yn gyfan gwbl, i ddelio â nid jest problemau awtistiaeth, wrth gwrs, gan y bydd yr un un staff yn gallu delio â phroblemau yn y maes niwrolegol hefyd. A fyddech chi'n cytuno efo'r math yna o osodiad?
English: I would agree entirely with that analysis. Of course, yes, we would have to spend the £7 million that I have mentioned in the legislation, but of course there would be major savings in the long term if we were to ensure that this legislation were passed.
Welsh: Fe fyddwn i'n cytuno'n llwyr â'r dadansoddiad yna. Wrth gwrs, ie, byddai'n rhaid inni wario'r dros £7 miliwn rwyf wedi sôn amdano yn y ddeddfwriaeth, ond wrth gwrs byddai arbedion mawr rwy'n credu yn y cyfnod hir os byddwn ni'n sicrhau bod y ddeddfwriaeth yma'n cael ei phasio.
English: Of course, there is a tension here, isn't there, between the evidence that we've received from people - and we've all had families coming to us and saying that the important thing for them is to get the diagnosis. They don't want to wait for years - as we've heard can happen - for a diagnosis. And we hear from the service, from the various services, as Lynne suggested there, that the capacity is not in place to deliver on any such change. So, that tension is going to exist throughout all the questioning. And, at the end of the day, we need to have a measure that can respond to the concerns of both sides. So, you're coming from the perspective that we need to put the needs of the patient and families first - that's important, that's what's driving your legislation, and the drive for that is diagnosis. We also have that in the service, because, without a diagnosis - we can't refer anyone anywhere if you don't have any kind of label. It's easy enough for some people in the service to say, 'Well, we will respond to need without the diagnosis', but the truth is they don't; we must have a diagnosis. So, there must be some means of reconciling both arguments - not to undermine them, but just to emphasise the importance of diagnosis in the first place, as we had in the questions from Angela, to strike a balance between these concerns that Lynne, naturally, is referring to, because we want a Bill that'll be a success at the end of the day, don't we? I don't know if there's a response to that, but I see you agree in any case.
Welsh: Wrth gwrs, mae yna dyndra yn fan hyn, onid oes, rhwng y dystiolaeth rydym ni wedi'i chael oddi wrth bobl - ac rydym ni i gyd wedi cael teuluoedd yn dod atom ni ac yn dweud mai'r peth pwysig iddyn nhw ydy cael y diagnosis. Nid ydyn nhw eisiau aros am flynyddoedd - fel rydym ni wedi ei glywed - am y diagnosis. Ac rydym ni'n clywed o'r gwasanaeth, y gwahanol wasanaethau, fel yr oedd Lynne yn ei awgrymu fanna, nad yw'r capasiti yno i ddelifro ar unrhyw fath o addewid fel yna. Wedyn mae'r un dyndra yna yn mynd i ddod drwy'r holl gwestiynu, rydw i'n credu. Wedyn, ar ddiwedd y dydd, mae'n rhaid cael rhyw fesur sy'n gallu ateb pryderon y ddwy ochr. Rydych chi'n dod o'r ochr bod angen i'r claf, y teuluoedd, fod yn bwysig - dyna sy'n gyrru eich Mesur chi, yn y bôn, a gyriant hwnnw ydy'r busnes diagnosis yma. Achos rydym ni'n cael hynny hefyd yn y gwasanaeth, heb ddiagnosis - nid ydym ni'n gallu cyfeirio pobl i nunlle os nad oes yna ryw fath o label gennych chi. Mae'n ddigon hawdd i rai pobl yn y gwasanaeth ddweud, 'Mi wnawn ni ymateb i angen heb y diagnosis', ond y gwirionedd ydy nad ydyn nhw yn ei wneud; mae'n rhaid cael y diagnosis. Wedyn mae yna ryw ffordd y dylem ni fod yn gallu cysoni'r ddwy ddadl yna - nid i'w dadwneud nhw, ond jest hyrwyddo pwysigrwydd diagnosis yn y lle cyntaf, fel y cawsom ni gwestiynau, wrth gwrs, gan Angela gynnau, jest i gael rhyw fesur o gydbwysedd rhwng y pryderon y mae Lynne, yn naturiol, yn eu gwyntyllu, achos rydym ni eisiau Mesur fydd yn llwyddiant ar ddiwedd y dydd, buaswn i'n gobeithio. Nid ydw i'n siŵr iawn os oedd yna ateb i hynny, ond rydw i'n gweld dy fod ti'n cytuno, ta beth.
English: I agree entirely with that, yes.
Welsh: Rydw i'n cytuno'n llwyr â hynny, ydw.
English: The final block of questions will come from Dawn Bowden.
Welsh: Mae'r cwestiynau olaf - yr adran olaf - o dan law Dawn Bowden.
English: May I just ask from the chair - ? Of course, there will be an expectation of an increase in the number of staff to deliver a service for people with autism. Now, of course, you could also argue that, in improving services for young people or adults with autism by increasing the number of specialist staff, well, of course, those specialist staff would also be able to work with people with other neurological conditions. So, it could be argued that you hope to drive improvement and increase the number of staff working in this area, and that would then assist people with other neurological conditions.
Welsh: A allaf i jest gofyn o'r gadair - ? Wrth gwrs, mi fydd yna ddisgwyl y bydd cynnydd yn nifer y staff i ddelifro gwasanaeth i bobl efo awtistiaeth. Wrth gwrs, mi fyddech chi hefyd yn gallu dadlau, wrth wella gwasanaethau ar gyfer pobl ifanc neu oedolion efo awtistiaeth, efo cynyddu'r nifer o staff arbenigol, wrth gwrs, mi fyddai'r staff arbenigol yna hefyd yn gallu gweithio efo pobl efo cyflyrau niwrolegol eraill hefyd. Felly, mae yna fodd i ddadlau eich bod chi'n gobeithio sbarduno gwelliant a hybu nifer uwch o weithwyr yn y maes, felly, fydd o gymorth i bobl efo cyflyrau niwrolegol eraill, hefyd.
English: Most certainly, yes, I do believe that we would see those benefits if this Bill were to be passed, because, of course, as you say, Chair, it would ensure that staff could provide other services in other areas too.
Welsh: Yn bendant, rydw i'n credu y byddwn ni'n gweld y manteision hynny os bydd y Bil yma yn cael ei basio, oherwydd, wrth gwrs, fel rŷch chi'n ei ddweud, Cadeirydd, byddai fe'n sicrhau bod staff yn gallu cynnig gwasanaethau eraill ym meysydd eraill.
English: Thank you very much. I think that we have come to the end of our questions, unless anyone has anything else to raise. No. Very well, thank you very much. I'd like to thank Paul Davies, Assembly Member and the Member in charge of the autism Bill. I also thank Stephen Boyce and Enrico Carpanini for joining us this morning and also for answering the questions in such a mature and detailed manner. Thank you very much.
Welsh: Diolch yn fawr. Rydw i'n credu ein bod ni wedi dod i ddiwedd y cwestiynu, os nad oes rhywbeth arall yn - . Nac oes. Diolch yn fawr, a diolch yn fawr iawn i Paul Davies, Aelod Cynulliad a'r Aelod sy'n gyfrifol am y Bil awtistiaeth. Hefyd, diolch yn fawr iawn i Stephen Boyce ac Enrico Carpanini am eu presenoldeb y bore yma a hefyd am ateb y cwestiynau mewn ffordd mor aeddfed a manwl. Diolch yn fawr iawn i chi.
English: We will move on to item 3, which is papers to note. To my fellow committee members, you will already have noted the letter from the Cabinet Secretary for Health and Social Services on suicide prevention, and another letter from the Cabinet Secretary for Health and Social Services about gender identity services. You will also have received additional information following scrutiny of Public Health Wales on 5 July. There is also written evidence from the Royal College of Emergency Medicine Wales, on winter planning for 2018-19. We will have a longer discussion about that in the private session in a moment. There is also a letter from the Royal College of General Practitioners about out-of-hours services, a letter from the Cabinet Secretary - yes, another one - for Health and Social Services on the patient safety and quality improvement programme, and also a letter from Samaritans Cymru on suicide prevention. Is everyone content to note those papers? As I said, we'll discuss the points about winter planning in the private session. Is everyone content? Are there any comments? I see there are none. Thank you very much.
Welsh: Symudwn ymlaen at eitem 3 a phapurau i'w nodi. I fy nghyd-aelodau pwyllgor, fe fyddwch chi wedi nodi eisoes lythyr oddi wrth Ysgrifennydd y Cabinet dros Iechyd a Gwasanaethau Cymdeithasol ynglŷn ag atal hunanladdiad, a llythyr arall oddi wrth Ysgrifennydd y Cabinet dros Iechyd a Gwasanaethau Cymdeithasol ynglŷn â gwasanaethau hunaniaeth rhywedd. Rydych chi hefyd wedi derbyn gwybodaeth ychwanegol yn dilyn y gwaith craffu ar Iechyd Cyhoeddus Cymru ar 5 Gorffennaf. Mae yna hefyd dystiolaeth ysgrifenedig gan Goleg Brenhinol Meddygaeth Frys Cymru, ar gynllunio ar gyfer gaeaf 2018-19. Fe gawn ni drafodaeth hirach am hynny yn y sesiwn breifat nawr ac yn y man. Mae yna hefyd lythyr oddi wrth Goleg Brenhinol y Meddygon Teulu ynglŷn â gwasanaethau y tu allan i oriau, llythyr oddi wrth Ysgrifennydd y Cabinet - un arall - dros Iechyd a Gwasanaethau Cymdeithasol ar raglen diogelwch cleifion a gwella ansawdd, a hefyd lythyr oddi wrth Samariaid Cymru ar atal hunanladdiad. Pawb yn hapus i'w nodi? Fel rydw i'n dweud, fe wnawn ni godi pwyntiau ynglŷn â chynllunio ar gyfer y gaeaf nawr yn y sesiwn breifat. Pawb yn hapus? Unrhyw sylw? Dyna ni. Diolch yn fawr.